**FIȘA DISCIPLINEI**

1. **Date despre program**

|  |  |
| --- | --- |
| * 1. Instituția de învățământ superior | Universitatea de Vest din Timișoara |
| 1.2 Facultatea / Departamentul | Facultatea de Psihologie și Științe ale Educației |
| 1.3 Departamentul | Psihologie |
| 1.4 Domeniul de studii | Psihologie |
| 1.5 Ciclul de studii | Master |
| 1.6 Programul de studii / Calificarea | Psihologia muncii, psihologie organizaţională şi a transporturilor |

1. **Date despre disciplină**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2.1 Denumirea disciplinei | | | Psihodiagnostic aplicat în transporturi | | | | | |
| 2.2 Titularul activităților de curs | | | Conf. Univ. Dr. Paul Sârbescu | | | | | |
| 2.3 Titularul activităților de seminar | | | Conf. Univ. Dr. Paul Sârbescu | | | | | |
| 2.4 Anul de studiu | 1 | 2.5 Semestrul | | 2 | 2.6 Tipul de evaluare | E[[1]](#footnote-1) | 2.7 Regimul disciplinei | Ob. |

1. **Timpul total estimat (ore pe semestru al activităților didactice)[[2]](#footnote-2)**

|  |  |  |  |  |  |  |
| --- | --- | --- | --- | --- | --- | --- |
| 3.1 Număr de ore pe săptămână | 3 | din care: 3.2 curs | | 1 | 3.3 seminar/laborator | 2 |
| 3.4 Total ore din planul de învățământ | 42 | din care: 3.5 curs | | 14 | 3.6 seminar/laborator | 28 |
| Distribuția fondului de timp: | | | | | | ore |
| Studiul după manual, suport de curs, bibliografie și notițe | | | | | | 32 |
| Documentare suplimentară în bibliotecă, pe platformele electronice de specialitate / pe teren | | | | | | 16 |
| Pregătire seminare / laboratoare, teme, referate, portofolii și eseuri | | | | | | 50 |
| Tutorat | | | | | | - |
| Examinări[[3]](#footnote-3) | | | | | | 10 |
| Alte activități | | | | | | - |
| 3.7 Total ore studiu individual | **98** | |
| 3.8 Total ore pe semestru[[4]](#footnote-4) | **150** | |
| 3.9 Numărul de credite | **6** | |

1. **Precondiții (acolo unde este cazul)**

|  |  |
| --- | --- |
| 4.1 de curriculum | * orice curs introductiv de psihologia transporturilor |
| 4.2 de competențe | * nu este cazul |

1. **Condiții (acolo unde este cazul)**

|  |  |
| --- | --- |
| 5.1 de desfășurare a cursului | * nu este cazul |
| 5.2 de desfășurare a seminarului / laboratorului | * sunt necesare cel puţin **8** prezențe cumulate (curs și seminar) pentru a putea promova disciplina |

1. **Obiectivele disciplinei - rezultate așteptate ale învățării la formarea cărora contribuie parcurgerea și promovarea disciplinei**

|  |  |
| --- | --- |
| Cunoștințe | a) Studenții își vor dezvolta capacitatea elaborării şi interpretării unei evaluări psihologice specifice în cercetarea din domeniului psihologiei muncii, organizaționale și a transporturilor. |
| Abilități | a) Studenții vor deprinde capacitarea de a explica şi interpreta fenomene şi actiuni din domeniul psihologiei muncii, organizaționale și a transporturilor;  b) Studenții vor deprinde capacitatea de a identifica probleme-cheie pentru cercetarea si practica psihologică. |
| Responsabilitate și autonomie | a) Studenții vor deprinde capacitatea de a-şi identifica propriile surse şi resurse de învăţare specifice domeniului psihologiei muncii, organizaționale și a transporturilor;  b) Studenții vor deprinde capacitatea de a opera distincţii între date, informaţii şi cunoaştere şi de a aplica tehnici de gestionare a acestora. |

1. **Conținuturi**

Platforma prin care pot fi accesate suportul de curs în format electronic și alte resurse de învățare/bibliografice: Google Classroom, cod disciplină 5epxz434.

|  |  |  |
| --- | --- | --- |
| **7.1 Curs** | **Metode de predare** | **Observaţii** |
| 1. Curs introductiv (2 ore) | Prelegere | Sunt prezentate obiectivele, conţinuturile cursului şi modalitatea de evaluare pentru curs. |
| 2. Principalele taxonomii ale comportamentului în trafic (2 ore) | Prelegere, conversaţie, | Comportamentul aberant la volan (neatenţii, erori, infracţiuni), Şofatul periculos (şofatul riscant, şofatul agresiv, şofatul emoţional-negativ), Manifestările în trafic ale şofatului agresiv (manifestări verbale, fizice şi care implică utilizarea autovehiculului)  De citit: Hohn, M. (2002). *Psihologia şi circulaţia rutieră*. Timişoara: Editura Mirton (cap. 3, pg. 79-99).  Dula, C.S., Geller, E.S. (2004). Risky, aggressive, or emotional driving: addressing the need for consistent communication in research*. Journal of Safety Research, 34*, 559–566. |
| 3. Rolul personalităţii în activitatea de conducere a autovehiculului (2 ore). | Prelegere, conversaţie, | Legăturile dintre personalitate (modelul Big Five, trăsătura căutare de senzaţii, locul controlului) şi comportamentul în trafic  De citit: Havârneanu, G (2013). *Psihologia transporturilor. O perspectivă psihosocială.* Iaşi: Editura Polirom. (cap. 2, pg. 39-50). |
| 4. Componenta cognitiv-motrică a activităţii de conducere a autovehiculului. Aplicaţii / probe pentru componenta cognitiv-motrică (2 ore) | Prelegere, conversaţie, | Atenţia şi reglarea activităţii, percepţia, memoria, timpul de reacţie  Bateria Psitest Cabinet, Vienna Test System, Scalele creion-hârtie de atenție (Toulouse-Pieron, Praga, PON, Flanker AC şi Flanker AD). Utilitatea şi contextul în care pot fi utilizate  De consultat (citit): Manualele probelor prezentate  De citit: Havârneanu, G (2013). *Psihologia transporturilor. O perspectivă psihosocială.* Iaşi: Editura Polirom. (cap. 3, pg. 68-94). |
| 5. Probe de tip self-report pentru comportamentul în trafic și pentru personalitate (2 ore) | Prelegere, conversaţie, | Comportamentul la volan, Indicatorul Dula privind şofatul periculos, Scala furiei la volan, Scala şofatului agresiv. Utilitatea şi contextul în care pot fi utilizate  Chestionarul IPIP-50, Inventarul de personalitate DECAS, Chestionarul de personalitate ZKPQ-50-cross cultural. Utilitatea şi contextul în care pot fi utilizate  De consultat (citit): Manualele şi/sau rapoartele electronice asociate probelor prezentate  Lajunen, T., & Özkan, T. (2011). Self-Report Instruments and Methods. In B. A. Porter (ed.), *Handbook of traffic psychology.* San Diego, California: Academic Press. (cap. 4, pg. 43-48). |
| 6. Utilizarea observaţiei naturale pentru studierea comportamentului în trafic. Folosirea simulatoarelor de conducere auto (2 ore) | Prelegere, conversaţie, | Tehnicile aferente observaţiei naturale, utilitatea folosirii observaţiei naturale în studierea comportamentului în trafic  Descrierea simulatoarelor de conducere auto, avantajele şi dezavantajele folosirii lor, validitatea cercetărilor desfăşurate cu ajutorul lor  Eby, D.W. (2011). Naturalistic Observational Field Techniques for Traffic Psychology Research. In B. A. Porter (ed.), *Handbook of traffic psychology.* San Diego, California: Academic Press. (cap. 5, pg. 61-66)  Carsten, O., & Jamson, A.H. (2011). Driving Simulators as Research Tools  in Traffic Psychology. In B. A. Porter (ed.), *Handbook of traffic psychology.* San Diego, California: Academic Press. (cap. 7, pg. 87-96). |
| 7. Aspecte etice legate de metodele de evaluare prezentate. Aspecte economice legate de metodele de evaluare prezentate (2 ore) | Prelegere, conversaţie, | Contextul testării, drepturile celor evaluați, comunicarea rezultatelor unei examinări psihologice, standarde etice, deontologia evaluării psihologice  Utilitatea testelor şi analiza cost-eficienţă  Sava, F.A. (2013). *Psihologia validată ştiințific. Ghid practic de cercetare în psihologie.* Iaşi: Editura Polirom (cap. 6, pg. 250-278).  De citit: Constantin, T. (2012). *Pregătirea şi realizarea evaluării psihologice individuale. Norme, metodologie şi proceduri.* Iaşi: Editura Polirom (cap. 2, pg. 22-30, şi cap. 9, pg. 165-181). |
| **Bibliografie:**  Havârneanu, G (2013). *Psihologia transporturilor. O perspectivă psihosocială.* Iaşi: Editura Polirom .  Sârbescu, P. (2017). *Suport de curs*.  B. A. Porter (ed.), (2011). *Handbook of traffic psychology.* San Diego, California: Academic Press | | |
| **7.2 Seminar / laborator** | **Metode de predare** | **Observaţii** |
| 1. Seminar introductiv | Prelegere | Este prezentată modalitatea de evaluare pentru seminar şi toate aspectele legate de lucrarea aplicativă. |
| 2. Exersarea abilităţilor de sintetizare a informaţiilor din câteva cercetări legate de comportamentul în trafic | Exerciţiu, studiu de caz | Asociat cursului 2 |
| 3. Discuții pe baza sarcinii de sinteză | Evaluare, conversație | Masteranzii prezintă diverse aspect din sarcina de sinteză |
| 4. Exersarea abilităţilor de sintetizare a informaţiilor din câteva cercetări legate de comportamentul în trafic și de personalitate în context rutier | Dezbatere | Asociat cursului 3 |
| 5. Sarcina de dezbatere | Evaluare, conversație | Masteranzii realizează sarcina de dezbatere |
| 6. Sarcina de dezbatere | Evaluare, conversație | Masteranzii realizează sarcina de dezbatere |
| 7. Sarcina de dezbatere | Evaluare, conversație | Masteranzii realizează sarcina de dezbatere |
| 8. Sarcina de dezbatere | Evaluare, conversație | Masteranzii realizează sarcina de dezbatere |
| 9. Sarcina de dezbatere | Evaluare, conversație | Masteranzii realizează sarcina de dezbatere |
| 10. Exersarea abilităţilor de a lucra cu baterile Psitest Cabinet și Vienna Test System | Exerciţiu, studiu de caz | Asociat cursului 4 |
| 11. Exersarea abilităţilor de a lucra cu probele de tip self-report pentru comportamentul în trafic și personalitate | Exerciţiu, studiu de caz | Asociat cursului 5 |
| 12. Discutarea metodologiei alese pentru realizarea lucrării aplicative | Prelegere, conversaţie, | Este discutată metodologia pe care masteranzii doresc să o folosească în lucrarea aplicativă. Masteranzii primesc feedback. |
| 13. Pregătire test | Exerciţiu, studiu de caz | Este realizată o aplicație similară cu testul studiilor de caz. Masteranzii lucrează în grupuri de câte 3-4. |
| 14. Testul studiilor de caz | Evaluare | Masteranzii realizează sarcina studiilor de caz |
| **Bibliografie:**  Havârneanu, G (2013). *Psihologia transporturilor. O perspectivă psihosocială.* Iaşi: Editura Polirom .  Sârbescu, P. (2024). *Suport de curs*.  B. A. Porter (ed.), (2011). *Handbook of traffic psychology.* San Diego, California: Academic Press  \*\*\* (nd). Manualele tehnice şi rapoartele electronice asociate probelor psihologice discutate | | |

1. **Coroborarea conținuturilor disciplinei cu așteptările reprezentanților comunității epistemice, asociațiilor profesionale și angajatori reprezentativi din domeniul aferent programului**

|  |
| --- |
| Disciplina este concepută astfel încât să răspundă aşteptărilor Comisiei aplicative de Psihologia muncii, psihologia transporturilor şi aplicată în servicii. De asemenea, alegerea temelor despre probele psihologice s-a realizat în urma consultării pieţei serviciilor de evaluare psihologică din zona Cabinetelor de Psihologie. |

1. **Utilizarea instrumentelor bazate pe inteligența artificială generativă**

|  |
| --- |
| Este permisă utilizarea instrumentelor IAgen **doar pentru Sarcina de dezbatere**, în scopul optimizării prezentării sau realizării de grafice, figuri, etc. (atât timp cât acest lucru contribuie la un proces de învățare activ și nu înlocuiește efortul personal de înțelegere a noțiunilor prezentate). Utilizarea IA pentru alte sarcini decât Dezbaterea sau în alt scop în afara celor menționate anterior duce la **anularea sarcinii respective**.  *Exemplele cele mai cunoscute de instrumente IAgen includ, dar nu se rezumă la: ChatGPT, Google Gemini, Copilot pentru text sau MidJourney pentru imagini.*  *Fiecare student va preciza, într-o declarație redactată distinct pentru fiecare sarcină de lucru, conform modelului din anexa 3 a* [*Regulamentului privind utilizarea inteligenței artificiale generative în procesul educațional la UVT*](https://www.uvt.ro/wp-content/uploads/sites/3/2026/01/Regulament-UVT_Utilizarea-AI-in-educatie.pdf)*, instrumentul pe care l-a utilizat, modul în care a fost utilizat și partea din sarcină în care acesta a fost utilizat. Declarația va fi menționată de student la începutul sarcinii de lucru elaborate.* |

1. **Evaluare**

|  |  |  |  |
| --- | --- | --- | --- |
| Tip activitate | 10.1 Criterii de evaluare | 10.2 Metode de evaluare | 10.3 Pondere din nota finală |
| 10.4 Curs | Cunoştinţe şi abilităţi.  Capacitatea de a realiza o evaluare în domeniul rutier  (Lucrarea aplicativă) | Sarcina constă în realizarea unei lucrări aplicative ce trebuie să conţină profilurile a trei șoferi, conținând următoarele secţiuni:  - justificarea teoretică a metodologiei utilizate  - prezentarea obiectivului lucrării  - prezentarea metodologiei de cercetare (date demografice și istoricul din trafic al persoanelor testate, probele utilizate şi procedura de lucru)  - realizarea și interpretarea profilurilor individuale pentru cei trei șoferi, raportate la metodologia de testare utilizată.  Predarea lucrării este programată în sesiune, în ziua examenului stabilită în prealabil. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 50% din nota finală de la această disciplină. Nota nu se reportează, ea fiind susţinută în fiecare sesiune de restanţă / mărire de notă. | 45% (între 1 şi maximum 10 puncte) |
| 10.5 Seminar / laborator | Abilităţi  Capacitatea de a realiza o selecţie şi/sau diagnoză în domeniul rutier  (Testul studiilor de caz) | Sarcina (individuală) constă în compararea profilurilor a două persoane evaluate într-un anumit scop (obţinerea carnetului de şofer, selecţie de personal, evaluare periodică). În urma acestei comparaţii, masteranzii trebuie să identifice persoana cea mai potrivită, în raport cu cerinţa aplicaţiei (ex. să identifice cea mai potrivită/nepotrivită persoană pentru angajarea pe postul respectiv).  Sarcina este programată pentru ultimul seminar. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 20% din nota finală de la această disciplină. Nota se reportează, ea nefiind susţinută în fiecare sesiune de restanţă / mărire de notă. | 18% (între 1 şi maximum 10 puncte) |
|  | Abilităţi  Capacitatea de a realiza o sinteză de articole pe o anumită temă  (Sarcină de sinteză) | Sarcina (individuală) constă în realizarea unei sinteze din mai multe articole de specialitate, pe o temă stabilită în prealabil.  Sarcina este programată pe parcursul semestrului. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 15% din nota finală de la această disciplină. Nota se reportează, sarcina nefiind susţinută în fiecare sesiune de restanţă / mărire de notă. | 18% (între 1 şi maximum 10 puncte) |
|  | Abilităţi  Capacitatea de a realiza o dezbatere pe o anumită temă  (Sarcină de dezbatere) | Sarcina de grup (2-3 studenți) constă în realizarea unei dezbateri pe baza mai multor articole de specialitate, pe o temă stabilită în prealabil.  Sarcina este programată pe parcursul semestrului. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 15% din nota finală de la această disciplină. Nota se reportează, sarcina nefiind susţinută în fiecare sesiune de restanţă / mărire de notă. | 19% (între 1 şi maximum 10 puncte) |
| 10.6 Standard minim de performanță | | | |
| Nota finală se calculează făcând media ponderată a notelor de la cele patru sarcini. Pentru ca un student să poată promova această disciplină trebuie să obţină **minim 5 puncte** la sarcina de curs și să realizeze **cel puțin una** dintre cele trei sarcini de seminar.  **Restanță/Mărire:** Pentru **restanță** se susține sarcina **Lucrarea aplicativă**, având structura descrisă la punctul 10.4. Nerealizarea niciuneia dintre cele trei sarcini de seminar pe parcursul semestrului duce la **imposibilitatea predării Lucrării aplicative** în sesiunea A2. Pentru sesiunea B2 trebuie realizată și Sarcina de sinteză (pe lângă Lucrarea aplicativă). Nerealizarea Sarcinii de sinteză pentru sesiunea B2 duce la **necesitatea recontractării disciplinei**. Pentru **mărire** se susține din nou doar **Lucrarea aplicativă**, având structura descrisă la punctul 10.4.  Neacumularea a minim **8 prezențe** cumulate (curs și seminar) duce la: a) **imposibilitatea predării Lucrării aplicative** în sesiunea A2; b) pentru predarea Lucrării în sesiunea B2 sunt necesare **realizarea unor sarcini suplimentare**, ca recuperare a prezențelor (detaliile se primesc în penultimul seminar din semestru). Lipsa totală de prezențe la curs și seminar (0 prezențe) duce la **necesitatea recontractării disciplinei**.  În cazul derulării unor studii pe parcursul semestrului (la care studenții pot participa), participarea și/sau aducerea de participanți poate aduce puncte bonus la sarcinile de seminar (detaliile sunt oferite la curs, dacă există astfel de studii în semestrul respectiv). | | | |

Data completării Titular de disciplină

2.02.2026 Conf. Dr. Paul Sârbescu

Data avizării în departament Director de departament

Conf. Dr. Andrei Rusu

1. Conform articolului 37, alineatul (1) din Legea învățământului superior nr. 199/2023, cu modificările și completările ulterioare, *„succesul academic al unui student pe parcursul unui program de studii este determinat prin* ***verificarea dobândirii rezultatelor așteptate ale învățării prin evaluări de tip examen și prin evaluarea pe parcurs****”*. [↑](#footnote-ref-1)
2. Se va avea în vedere corelarea numărului total de ore didactice și de studiu individual cu numărul de credite alocat disciplinei. 1 credit = între 25 și 30 de ore de activități didactice și de studiu individual. La nivelul departamentelor didactice se poate stabili, pe categorii de discipline, echivalența exactă dintre un credit și numărul de ore. [↑](#footnote-ref-2)
3. Orele aferente examinărilor se adună doar la punctul 3.8 – Total ore pe semestru, nu și la punctul 3.7 – Total ore de studiu individual. [↑](#footnote-ref-3)
4. Total ore pe semestru = total ore din planul de învățământ + total ore studiu individual + ore alocate examinărilor. [↑](#footnote-ref-4)