**FIȘA DISCIPLINEI**

1. **Date despre program**

|  |  |
| --- | --- |
| * 1. Instituția de învățământ superior | Universitatea de Vest din Timișoara |
| 1.2 Facultatea / Departamentul | Facultatea de Psihologie și Științe ale Educației |
| 1.3 Departamentul | Psihologie |
| 1.4 Domeniul de studii | Psihologie |
| 1.5 Ciclul de studii | Master |
| 1.6 Programul de studii / Calificarea | Psihologia muncii, psihologie organizaţională şi a transporturilor |

1. **Date despre disciplină**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2.1 Denumirea disciplinei | | | Validarea și utilizarea testelor psihologice | | | | | |
| 2.2 Titularul activităților de curs | | | Psiholog Drd. Ana-Daniela Petreuș | | | | | |
| 2.3 Titularul activităților de seminar | | | Psiholog Drd. Ana-Daniela Petreuș | | | | | |
| 2.4 Anul de studiu | 1 | 2.5 Semestrul | | 2 | 2.6 Tipul de evaluare | Exam. | 2.7 Regimul disciplinei | Obl. |

1. **Timpul total estimat (ore pe semestru al activităților didactice)**

|  |  |  |  |  |  |  |
| --- | --- | --- | --- | --- | --- | --- |
| 3.1 Număr de ore pe săptămână | 4 | din care: 3.2 curs | | 2 | 3.3 seminar/laborator | 2 |
| 3.4 Total ore din planul de învățământ | 56 | din care: 3.5 curs | | 28 | 3.6 seminar/laborator | 28 |
| Distribuția fondului de timp: | | | | | | ore |
| Studiul după manual, suport de curs, bibliografie și notițe | | | | | | 20 |
| Documentare suplimentară în bibliotecă, pe platformele electronice de specialitate / pe teren | | | | | | 20 |
| Pregătire seminare / laboratoare, teme, referate, portofolii și eseuri | | | | | | 70 |
| Tutorat | | | | | | - |
| Examinări | | | | | | 34 |
| Alte activități | | | | | | - |
| 3.7 Total ore studiu individual | **144** | |
| 3.8 Total ore pe semestru[[1]](#footnote-1) | **200** | |
| 3.9 Numărul de credite | **8** | |

1. **Precondiții (acolo unde este cazul)**

|  |  |
| --- | --- |
| 4.1 de curriculum | * orice curs introductiv de metodologia cercetării sau de psihodiagnostic |
| 4.2 de competențe | * nu este cazul |

1. **Condiții (acolo unde este cazul)**

|  |  |
| --- | --- |
| 5.1 de desfășurare a cursului | * nu este cazul |
| 5.2 de desfășurare a seminarului / laboratorului | * minim 8 prezențe cumulate ( curs și seminar) pentru a putea susține examenul final (6 pentru cei cu reducere de frecvență). |

1. **Obiectivele disciplinei - rezultate așteptate ale învățării la formarea cărora contribuie parcurgerea și promovarea disciplinei**

|  |  |
| --- | --- |
| Cunoștințe | a) Studenții își vor dezvolta capacitatea de a înţelege şi descrie principalele concepte, paradigme şi metodologii utilizate în cercetarea din domeniului psihologiei muncii, organizaționale și a transporturilor;  b) Studenții își vor dezvolta capacitatea elaborării şi interpretării unei evaluari psihologice specifice din domeniului psihologiei muncii, organizaționale și a transporturilor. |
| Abilități | a) Studenții vor deprinde capacitatea de construire şi evaluare a indicatorilor psihologici relevanţi pentru cercetările din domeniului psihologiei muncii, organizaționale și a transporturilor;  b) Studenții vor deprinde capacitatea de a aplica cunoştinţele dobândite la situaţii cu un grad mediu de complexitate şi de a formula concluzii bine argumentate, prin prezentarea şi interpretarea unei evaluări psihologice. |
| Responsabilitate și autonomie | a) Studenții vor deprinde capacitatea de a-şi identifica propriile surse şi resurse de învăţare specifice domeniului psihologiei muncii, organizaționale și a transporturilor;  b) Studenții vor deprinde capacitatea de a opera distincţii între date, informaţii şi cunoaştere şi de a aplica tehnici de gestionare a acestora. |

1. **Conținuturi**

Platforma prin care pot fi accesate suportul de curs în format electronic și alte resurse de învățare/bibliografice: Google Classroom, cod 2i56s7n3.

|  |  |  |  |
| --- | --- | --- | --- |
| **7.1 Curs** | | **Metode de predare** | **Observaţii** |
| 1. Curs introductiv (2 ore) | | Prelegere | Sunt prezentate sintetic obiectivele și conținuturile cursului. Sunt alese probele de seminar. |
| 2. Aspecte esențiale ale validării unui test (2 ore). | | Prelegere, conversație | Validitatea de construct, validitatea în raport cu criteriul, validitatea de conținut.  De citit: Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei (capitolul 5, pg. 237-336). |
| 3.Aspecte esențiale ale fidelității (2 ore) | | Prelegere, conversație | Consistența internă, stabilitatea test-retest, consistența inter-evaluatori, eroarea standard de măsurare, intervalul de încredere a unui scor.  De citit: Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei (capitolul 4, pg. 184-236). |
| 4. Aspecte esențiale ale etalonării testelor și interpretării scorurilor obținute la un test (2 ore) | | Prelegere, conversație, demonstrație | Cote T, rang percentil, decile, cvartile, stanine, etalonare în șapte, respectiv 5 clase, construire etaloane  De citit: Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei (capitolul 3, pg. 122-183). |
| 5. Aspecte esențiale ale sensibilității unui test și analiza de itemi (2 ore) | | Prelegere, conversație | Sensibilitatea unui test, tipuri de itemi, dificultatea itemului, capacitatea de discriminare a unui item, etapele construirii unui test psihologic  De citit: Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei (capitolul 6, pg. 337-399) ACT (2010). *Introduction to test development for Credentialing. Item Response Theory* (2 pg.). Disponibil la:<http://www.act.org/actpro/pdf/ACT_Pro_Brief_IRT.pdf> |
| 6. Adaptarea culturală (în România) a unor teste dezvoltate în străinătate (2 ore) | | Prelegere, conversație, demonstrație | Adaptarea unei probe din străinătate, conceperea unei strategii de validare pe populația specifică. |
| 7. Analiza factorială exploratorie (EFA) – aspecte generale, particularități și interpretare (2 ore) | | Prelegere, conversație, demonstrație | Utilitatea și necesitatea folosirii EFA, Rotirea și selectarea numărului optim de factori  De citit: Sava, A. (2011). Analiza datelor în cercetarea psihologică, Cluj- Napoca, Editura ASCR ( Cap. 5.1, pg. 152-180), Sârbescu, P. (2012). Folosirea analizei factoriale exploratorii în cazul itemilor: Aspecte specifice şi recomandări. *Psihologia Resurselor Umane,* 102. |
| 8. Analiza factorială confirmatorie (CFA) – aspecte generale, particularități și interpretare (2 ore) | | Prelegere, conversație, demonstrație | Utilitatea și necesitatea folosirii CFA, testarea și compararea unor modele concurente; indicatori statistici relevanți  De citit: Sava, A. (2011). Analiza datelor în cercetarea psihologică, Cluj- Napoca, Editura ASCR ( Cap. 5.2, pg. 183-197) |
| 9. Utilizarea testelor psihologie în selecția psihologică a personalului (2 ore) | | Prelegere, conversație, demonstrație | Constructe psihologice vs. competențe profesionale; evaluare vs. testare psihologică selectarea probelor incluse într-o evaluare psihologică; modalități specifice de raportare, algoritmi de selecție a candidaților.  De citit: Constantin, T. (2012). Pregătirea și realizarea evaluării psihologice individuale. Norme, metodologie și proceduri. Iași: Editura Polirom |
| 10. Utilizarea testelor psihologie în evaluarea psihologică periodică a personalului (2 ore) | | Prelegere, conversație, demonstrație | Selectarea probelor incluse în evaluarea psihologică periodică raportat la scopul urmărit; modalități specifice de raportare și interpretare a rezultatelor, urmărirea evoluției longitudinale a persoanei.  De citit: Constantin, T. (2012). Pregătirea și realizarea evaluării psihologice individuale. Norme, metodologie și proceduri. Iași: Editura Polirom |
| 11. Utilizarea testelor psihologie și interpretarea rezultatelor, integrarea informațiilor și raportarea în funcție de scopul evaluării psihologice- de selecție, periodică, de diagnostic (2 ore) | | Prelegere, conversație, demonstrație | Construirea bateriei de probe utilizate, raportarea la etalon, coroborarea datelor obținute cu informații de interes obținute din alte surse (acolo unde este cazul), raportarea rezultatelor în funcție de scopul evaluării psihologice. |
| 12. Utilizarea testelor psihologie în examinări în cabinete psihologice (2 ore) | | Prelegere, conversație, demonstrație | Obiectivele unei examinări psihologice; selectarea probelor incluse într-o examinare psihologică; structura unui aviz / raport psihologic  De citit: Constantin, T. (2012). Pregătirea și realizarea evaluării psihologice individuale. Norme, metodologie și proceduri. Iași: Editura Polirom |
| 13. Aspecte esențiale ale utilizării testelor. Partea I. Aspecte etice (2 ore) | | Prelegere, conversație | Contextul testării, drepturile celor evaluați, comunicarea rezultatelor unei examinări psihologice, standarde etice, deontologia evaluării psihologice De citit: Constantin, T. (2012). Pregătirea și realizarea evaluării psihologice individuale. Norme, metodologie și proceduri. Iași: Editura Polirom |
| 14. Aspecte esențiale ale utilizării testelor. Partea II. Aspecte economice (2 ore) | | Prelegere, conversație, demonstrație | Utilitatea testelor și analiza cost eficiență  De citit: Urbina, S. (2009).Testarea psihologică. Ghid pentru utilizarea competentă a testelor. București: Editura Trei (capitolul 7, pg. 400 - 458). Sava, F.A. (2013). Psihologia validată științific. Ghid practic de cercetare în psihologie (capitolul 6, despre analiza economică a serviciilor psihologice) |
| **Bibliografie:**  Constantin, T. (2012). *Pregătirea și realizarea evaluării psihologice individuale. Norme, metodologie și proceduri.* Iași: Editura Polirom  Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei  Sava, A. (2011). *Analiza datelor în cercetarea psihologică*, Cluj- Napoca, Editura ASCR.  Sârbescu, P. (2012). Folosirea analizei factoriale exploratorii în cazul itemilor: Aspecte specifice şi recomandări. *Psihologia Resurselor Umane,* 102 | | | |
| **7.2 Seminar / laborator** | **Metode de predare** | | **Observaţii** |
| 1. Exersarea abilităților de citire a studiilor de validare a unei probe psihologice și de etalonare a unei probe | Exercițiu, studiu de caz | | Asociat cursului 2 |
| 2. Exersarea abilităților tehnice de citire și interpretare tehnică a rezultatelor unui test | Exercițiu, studiu de caz | | Asociat cursului 4 |
| 3. Dezvoltarea abilităților de înțelegere a studiilor de validare și etalonare a testelor. | Exercițiu, studiu de caz | | Asociat cursurilor 3 și 4 |
| 4. Aplicarea cunoștințelor și abilităților dobândite în conceperea unei strategii de validare a unei probe psihologice dezvoltate în străinătate. | Exercițiu, studiu de caz | | Asociat cursului 6 |
| 5. Exersarea abilităților de concepere a unei strategii de validare pentru o probă dezvoltată în străinătae. | Exercițiu, studiu de caz | | Asociat cursului 6 |
| 6. Conceperea unei strategii de validare pentru un instrument nou construit. | Exercițiu, studiu de caz | | Asociat cursului 7 |
| 7. Exersarea abilităților de interpretare a analizei factoriale exploratorii | Exercițiu, studiu de caz | | Asociat cursului 7 |
| 8. Exersarea abilităților de interpretare a analizei factoriale confirmatorii | Exercițiu, studiu de caz | | Asociat cursului 8 |
| 9.Prezentarea, pe echipe, a strategiior de validare a unui instrument psihometric, realizate de către strudenți | Exercițiu, studiu de caz | | Asociat cursurilor 6- 8 |
| 10. Prezentarea, pe echipe, a strategiior de validare a unui instrument psihometric, realizate de către strudenți | Exercițiu, studiu de caz | | Asociat cursurilor 6- 8 |
| 11. Prezentarea, pe echipe, a strategiior de validare a unui instrument psihometric, realizate de către strudenți | Exercițiu, studiu de caz | | Asociat cursurilor 6- 8 |
| 12. Prezentarea, pe echipe, a strategiior de validare a unui instrument psihometric realizate de către strudenți | Exercițiu, studiu de caz | | Asociat cursurilor 6- 8 |
| 13. Studii de caz: evaluări ale unor candidați în contextul selecției de personal, aspecte tehnice și etice | Exercițiu, studiu de caz | | Asociat cursului 9 |
| 14. Studii de caz: examinări periodice și luarea deciziei, aspecte tehnice și etice | Exercițiu, studiu de caz | | Asociat cursului 10 |
| **Bibliografie:**  Constantin, T. (2012). *Pregătirea și realizarea evaluării psihologice individuale. Norme, metodologie și proceduri.* Iași: Editura Polirom  Urbina, S. (2009).*Testarea psihologică. Ghid pentru utilizarea competentă a testelor*. București: Editura Trei  \*\*\* (nd). Manualele tehnice și rapoartele electronice asociate probelor psihologice discutate | | | |

1. **Coroborarea conținuturilor disciplinei cu așteptările reprezentanților comunității epistemice, asociațiilor profesionale și angajatori reprezentativi din domeniul aferent programului**

|  |
| --- |
| Disciplina este concepută astfel încât să răspundă deopotrivă așteptărilor Colegiului Psihologilor din România, Comisia de Metodologie (primele 5 cursuri care fundamentează capacitatea unui cursant de a aprecia calitatea psihometrică a unui test) și Comisia aplicativă de Psihologia muncii, psihologia transporturilor și aplicată în servicii (celelalte 9 cursuri cu conținut aplicativ). De asemenea, alegerea temelor cu conținut aplicativ s-a realizat în urma consultării pieței serviciilor de evaluare psihologică, atât din zona Resurselor Umane, cât și cea a Cabinetelor de Psihologie. |

1. **Utilizarea instrumentelor bazate pe inteligența artificială generativă**

|  |
| --- |
| În timpul activităților de curs și seminar, studenții pot (cu acordul prealabil al profesorului și în funcție de natura sarcinii) să utilizeze Inteligența Artificială ca instrument de sprijin. IA poate fi utilizată pentru a genera noi perspective, a crea imagini sau diagrame, a îmbunătăți textul sau a crea materiale de învățare, cum ar fi videoclipuri educaționale. Orice conținut generat de IA trebuie analizat critic și adaptat de către student. Pentru a menține transparența academică, studenții sunt obligați să dezvăluie utilizarea specifică a IA și, acolo unde este cazul, să furnizeze scripturile utilizate.  Evaluare seminar:  Pentru evaluarea activității la seminar, utilizarea inteligenței artificiale este restricționată la următoarele utilizări auxiliare:  • Generarea de reprezentări schematice sau schițe preliminare.  • Structurarea ideilor sau rafinarea conținutului;  • Corectare gramaticală.  Prezentarea temelor generate în întregime de inteligența artificială este strict interzisă. Prezentarea conținutului generat de inteligența artificială ca lucrare intelectuală originală sau utilizarea instrumentelor de inteligență artificială în timpul evaluărilor fără permisiune explicită încalcă integritatea academică. Studentul este pe deplin responsabil pentru acuratețea și integritatea tuturor lucrărilor depuse.  Fiecare student va specifica, într-o declarație redactată separat pentru fiecare temă, conform modelului din Anexa 3 a Regulamentului privind utilizarea inteligenței artificiale generative în procesul educațional de la UVT, instrumentul utilizat, modul în care a fost utilizat și partea din temă în care a fost utilizat. Studentul va include declarația la începutul temei depuse.  Examen final:  Utilizarea Inteligenței Artificiale în timpul examenului scris (test de cunoștințe) este strict interzisă.  Reguli instituționale și confidențialitatea datelor  • Conturi instituționale: Studenții sunt încurajați să utilizeze conturile instituționale oficiale atunci când accesează platforme de inteligență artificială pentru a beneficia de caracteristicile de securitate oferite de universitate.  • Protecția datelor și drepturile de autor: Încărcarea documentelor care conțin date personale sensibile sau materiale protejate de drepturi de autor pe platformele de inteligență artificială este strict interzisă. Studenții trebuie să se asigure că toate interacțiunile cu instrumentele de inteligență artificială respectă reglementările privind confidențialitatea datelor și legile privind proprietatea intelectuală. |

1. **Evaluare**

|  |  |  |  |
| --- | --- | --- | --- |
| Tip activitate | 10.1 Criterii de evaluare | 10.2 Metode de evaluare | 10.3 Pondere din nota finală |
| 10.4 Curs | Cunoştinţe şi abilităţi.  Cunoștințe teoretice despre validitatea, fidelitatea, etalonarea testelor.  Capacitatea de a interpreta rezultatele unor teste psihologice și de a lua o decizie.  (**Testul final**) | Sarcina constă în rezolvarea unui test grilă de 10 întrebări referitoare la aspectele teoretice legate de validitate, fidelitate, etalonare, respectiv interpretarea rezultatelor obținute de către doi candidați în cadrul procesului de evaluare în scop de selecție pentru un post și luarea deciziei motivate de acceptare a unuia pentru postul respectiv.  Sarcina este programată în sesiune, în ziua examenului stabilită în prealabil. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 70% din nota finală de la această disciplină. Nota nu se reportează, ea fiind susţinută în fiecare sesiune de restanţă / mărire de notă. | 70% (între 1 şi maximum 10 puncte) |
| 10.5 Seminar / laborator | Abilităţi  Capacitatea de a realiza o prezentare privind o strategie de validare a unui instrument psihometric  (**Prezentarea de seminar**) | Sarcina (de grup) constă în realizarea unei strategii de validare pentru un instrument dezvoltat în străinătate. Prezentarea trebuie să conțină informații despre instrument și despre tipul de validitate vizată de fiecare etapă a strategiei.  Prezentarea va fi susţinută în cadrul orelor de seminar. Durata unei prezentări trebuie să fie cuprinsă între 10 și 15 minute. La această sarcină se acordă un punctaj între 1 punct (din oficiu) şi 10 puncte. Nota obţinută la această sarcină reprezintă 30% din nota finală de la această disciplină. Nota se reportează, ea nefiind susţinută în fiecare sesiune de restanţă / mărire de notă, dar nu poate fi obținută decât pe parcursul semestrului. | 30% (între 1 şi maximum 10 puncte) |
| Bonus | Participarea la cel puţin 12 cursuri și seminare. Bonusul se reportează în eventuale sesiuni / evaluări ulterioare. | Bonus 5%  (jumătate de punct la evaluarea finală) |
| 10.6 Standard minim de performanță | | | |
| Nota finală se calculează făcând media ponderată a notelor de la cele două sarcini. Pentru ca un student să poată promova această disciplină trebuie să obţină **minim 5 puncte** la sarcina de curs.  **Restanță/Mărire**: Pentru mărire/restanță se susține din nou doar sarcina **Test final**, având structura descrisă la punctul 10.4.  În cazul derulării unor studii pe parcursul semestrului (la care studenții pot participa), participarea și/sau aducerea de participanți poate aduce puncte bonus la Testul final (detaliile sunt oferite la curs, dacă există astfel de studii în semestrul respectiv). | | | |

Data completării Titular de disciplină

03.02.2026 Psih. Drd. Ana-Daniela Petreuș

Data avizării în departament Director de departament

Conf. univ. dr. Andrei Rusu

1. [↑](#footnote-ref-1)